laion/Wikipedia-Exotic huggingface dataset:
יחס אנטי-סימטרי

במתמטיקה, יחס אנטי-סימטרי (נקרא גם יחס אנטי-סימטרי חלש או יחס אנטי-סימטרי במובן הרחב) הוא יחס בינארי R {\displaystyle {\mathcal {R}}} , שעבורו אם a R b {\displaystyle a{\mathcal {R}}b} וגם b R a {\displaystyle b{\mathcal {R}}a} אזי a = b {\displaystyle a=b} . כל יחס סדר חלקי (חלש או חזק) הוא אנטי-סימטרי. יחס א-סימטרי (או יחס אנטי-סימטרי חזק) הוא יחס שעבורו לא ייתכן כי a R b {\displaystyle a{\mathcal {R}}b} וגם b R a {\displaystyle b{\mathcal {R}}a} . בפרט, לא ייתכן כי a R a {\displaystyle a{\mathcal {R}}a} . יחס א-סימטרי הוא אנטי-סימטרי ואי-רפלקסיבי. כל יחס סדר חזק הוא א-סימטרי. יחס הזהות הוא אנטי-סימטרי, אבל אינו א-סימטרי. היחס "עוקב מיידי" (העוקב המיידי של n {\displaystyle n} הוא n + 1 {\displaystyle n+1} ) על המספרים הטבעיים הוא יחס אסימטרי שאינו טרנזיטיבי, ולכן אינו יחס סדר. "עוקב מיידי או שווה" הוא אנטי-סימטרי ואינו א-סימטרי. לכל קבוצה A {\displaystyle A} , היחס ⊆ {\displaystyle \subseteq } על הקבוצה P ( A ) {\displaystyle {\mathcal {P}}(A)} הוא אנטי-סימטרי, והיחס ⊂ {\displaystyle \subset } הוא א-סימטרי. היחס ≤ {\displaystyle \leq } , לכל קבוצה של מספרים, הוא אנטי-סימטרי, והיחס < {\displaystyle <} הוא אסימטרי. לכל יחס אנטי-סימטרי (או א-סימטרי) R {\displaystyle {\mathcal {R}}} , גם היחס ההופכי R − 1 {\displaystyle {\mathcal {R}}^{-1}} הוא אנטי-סימטרי (או א-סימטרי). יחס סדר יחס אנטי-סימטרי, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
טנזור אנטי-סימטרי

במתמטיקה, טנזור אנטי-סימטרי הוא טנזור שעבורו החלפת זוג אינדקסים מחליפה את הסימן; לכן מתקיים   T σ ( μ 1 ) . . . σ ( μ n ) = sign ( σ ) T μ 1 . . . μ n {\displaystyle \ T_{\sigma (\mu _{1})...\sigma (\mu _{n})}={\mbox{sign}}(\sigma )T_{\mu _{1}...\mu _{n}}} לכל תמורה   σ {\displaystyle \ \sigma } . מטריצה אנטי-סימטרית היא טנזור אנטי-סימטרי דו-ממדי. לדוגמה, טנזור לוי-צ'יויטה וטנזור השדה האלקטרומגנטי הם טנזורים אנטי-סימטריים. טנזור אנטי-סימטרי, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אושר (סרט)

אושר (באנגלית: Happiness) הוא סרט קומדיה שחורה אמריקאי משנת 1998 שביים טוד סולונדז, שהגדיר את הסרט כ"קומדיה עצובה". הסרט הוא השני בסרטיו המלאים של סולונדז, אשר בדומה לסרטיו האחרים התקבל ברגשות מעורבים עקב הנושאים בהם הוא עוסק ודרך הצגתם. העלילה מספרת על החיפוש של מעמד הביניים האמריקאי אחרי אושר כפי שהוא בא לידי ביטוי דרך חייהן של 3 אחיות מניו ג'רזי. חייהן של האחיות ושל משפחתן המורחבת ישתנו לבלי הכר במהלך הסרט שבמהלכו מתגלים סודות אפלים. הסרט זכה במספר פרסים וקנה קהל אוהדים רב אך הוא גם זכה להרבה מקטרגים ואף קיבל שריקות בוז במהלך הקרנותיו בפסטיבלים. בשנת 2009 הוקרן לראשונה הסרט "החיים בזמן מלחמה", אשר מגולל את המשך סיפורן של הדמויות מ"אושר" כעבור כעשור, אולם הן מגולמות על ידי שחקנים אחרים. הסרט מציג את חייהן של שלוש אחיות: ג'וי (ג'יין אדמס), אשר עובדת בעבודות מזדמנות תוך כדי חיפוש אחר הגבר שיביא אושר לחייה ומתאהבת במהגר הרוסי ולאד. אחותה טריש, אישה מיושבת הנשואה לביל (דילן בייקר) ולהם שני בנים, והאחות השלישית הלן, סופרת מצליחה אשר מנהלת רומנים קצרים ומחליפה מאהבים לעיתים קרובות. הוריהן של שלוש האחיות חווים בעיות משל עצמם והם מחליטים על פרידה זמנית. דמויות נוספות בסרט הן כריסטינה ואלן (פיליפ סימור הופמן) אשר גרים ברב הקומות שבו גרה הלן. הסרט חושף את עולמם האפל של הדמויות, ואת ההתרחשויות בחייהן שנעשות שלא בפרהסיה. כך למשל עם התפתחות העלילה ביל מתגלה כפדופיל סדרתי, אלן הוא סוטה מין בודד ומנוכר, כריסטינה מתגלה כרוצחת אכזרית וולאד כגנב. סופו של הסרט הוא שהמשפחה המורחבת בה עוסק הסרט מתאחדת במלון דירות והם דנים סביב שולחן במצב אליו נקלעו, תוך שהם מקרינים חזות מאושרת. הדמויות האקסצנטריות והנושאים הקשים של הסרט גרמו לרבים להגדיר את הסרט והבמאי שלו כ"סוטה" ו"חולני". הסיבה העיקרית למחלוקת סביב הסרט היא הצגת דמותו של ביל, האב הפדופיל, בצורה עגולה ורב-ממדית. מצדדי הסרט טוענים כי נקודת המבט היא חדשנית והסרט לא מעודד את הסטיות שהוא מציג, ושקיצוניות הסרט היא חיונית לחשיפת חוליי החברה האמריקאית, בניגוד לסרטים "רכים" יותר שעוסקים בנושא כמו "אמריקן ביוטי". הבמאי עצמו אמר כי הוא הוטרד מכך שאחד מהצופים בסרט טען כי הוא נהנה ממנו. הסרט היה מועמד לגלובוס הזהב ולפרסים רבים נוספים. הוא זכה בפרס המבקרים בפסטיבל קאן ונחשב לסרט המרכזי של סולונדז. אין ספק כי המחלוקות שהסרט מעורר תרמו לתפוצתו והוא אף הופיע ברשימת "25 הסרטים המסוכנים ביותר" של המגזין פרמייר. 1998 פסטיבל הקולנוע בקאן 1999 פרס גלובוס הזהב 1998 פרס חבר המבקרים הלאומי 1999 פרס אינדפנדנט ספיריט 1998 פסטיבל הקולנוע הבינלאומי בסן פאולו 1998 פסטיבל הקולנוע הבינלאומי בפורט לודרדייל 1998 פסטיבל הסרטים הבינלאומי בטורונטו 1999 הפרס הבריטי לקולנוע עצמאי 1999 פרס "Chlotrudis Society" לקולנוע עצמאי 1999 פסטיבל "Fantasporto" "אושר", במסד הנתונים הקולנועיים IMDb (באנגלית) "אושר", באתר נטפליקס "אושר", באתר AllMovie (באנגלית) "אושר", באתר Rotten Tomatoes (באנגלית) "אושר", באתר Box Office Mojo (באנגלית) "אושר", באתר Metacritic (באנגלית) "אושר", באתר אידיבי "אושר", במסד הנתונים הקולנועיים KinoPoisk (ברוסית) "אושר: כל מה שמטריד ודוחה ביצירת מופת אחת": פודקאסט להאזנה של תוכנית הרדיו "פסטיבל כאן", בהגשת דני מוג'ה ויונתן גת גיא שמי‏, נו, ההוא מהזה, באתר וואלה, 6 באוקטובר 2009 Premiere Magazine's 25 Most Dangerous Movies
דברים שבלב אינם דברים

בהלכה ובמשפט, דברים שבלב אינם דברים הוא עיקרון הקובע שאין כל תוקף לכוונה שלא בוטאה בפירוש או על ידי מעשה. משמעות הכלל היא שכדי לבצע הליך בעל תוקף משפטי והלכתי, או כדי לסייג הליך כזה תחת תנאי, לא תספיק כוונת האדם ונצרך מעשה מפורש. הכלל תקף בנושאים שונים, בתוכם קניה ומכירה, קידושין, איסורי נדר ונושאים נוספים. את הכלל חידש האמורא רבא בתלמוד במסכת קידושין. בגמרא במסכת קידושין מובא מקרה בו אדם, המתגורר בחו"ל, מכר את נכסיו כשבדעתו לעלות לארץ ישראל אך בשעת המכירה לא ציין זאת, ומאוחר יותר קרה המקרה ונמנע ממנו לעלות וכעת הוא רוצה לבטל את המכירה בטענה שהואיל ומכר את נכסיו תוך הסתמכות על עלייתו, ועלייה זו לא התרחשה מדובר במקח טעות והוא צריך להתבטל. על מקרה זה אמר רבא שהוא "דברים שבלב, ודברים שבלב אינם דברים" - למטרתו בשעת המכירה אין משמעות הלכתית כי "דברים שבלב אינם דברים" והוא לא יכול לדרוש את ביטול המכירה. פרשני התלמוד הביאו שתי סיבות אפשריות מדוע דברים שבלב אינם דברים: כי איננו יודעים מה היה בליבו, וייתכן שהוא משקר בכך שהוא טוען כי זו הייתה כוונתו ורק כעת הוא התחרט על המעשה. גם לו היינו יודעים מה בליבו אין זה משנה, כי דבר שלא בא לידי ביטוי בפועל הוא חסר משמעות. לשאלה איזו מהסיבות היא נכונה יש משמעות בפועל, כי אם, למשל, במקרה המוזכר למעלה נפנה לשכניו של אותו אדם, ייתכן שהם יעידו שהוא מכר את כל נכסיו כי היה בכוונתו לעלות לארץ ישראל, ואם הסיבה לכך שדברים שבלב חסרי משמעות היא שאנו חושדים כי הוא שיקר - כאן יש לנו הוכחה לכך שהוא לא שיקר ולכן נפסוק במצב זה שהמכירה בטלה, כי הוא לא התכוון למכור. לעומת זאת על פי הסיבה השנייה לעדותם של שכניו מעידים על כוונתו לא תהיה תועלת, כי כוונתו היא חסרת משמעות כל עוד לא באה לידי ביטוי. ישנם מצבים שבהם הכלל "דברים שבלב אינם דברים" אינו תקף, ושלושה בולטים מתוכם הם: לפי הפסוק ”כֹּל נְדִיב לִבּוֹ יְבִיאֶהָ אֵת תְּרוּמַת ה'” (שמות, ל"ה, ה'), נפסק להלכה שמי שקיבל על עצמו בלב להביא קרבן לבית המקדש, קבלתו תקפה והוא מחויב להביאו. "דברים שבלבו ובלב כל אדם" - כאשר כוונת האדם ברורה, לא משתמשים בכלל "דברים שבלב אינם דברים", ומתייחסים לדברים כאילו נאמרו בפירוש. הראשונים חלקו מה המשמעות של דברים שבלב במצוות שבין אדם למקום. על מצוות אלו נאמר בגמרא: "רחמנא ליבא בעי" - האל רוצה את ליבו של האדם. כלומר המטרה של המצוות היא לא המעשים החיצוניים אלא שהרגשתו ורצונותיו של האדם יהיו עם אלוהיו. כעת, טוען המאירי, שכיוון שבמצוות שבין אדם למקום המטרה היא הלב, במצוות אלו "דברים שבלב הם דברים" ויש להם משמעות הלכתית מספיקה. לדוגמה נביא את מצוות חמץ: על החמץ נכתב בתורה שיש לסלקו מן הבית, אך מותר לאדם "לבטל" את החמץ, כלומר, האדם יכול להצהיר שבעיניו החמץ שברשותו איבד מערכו ואין הבדל מבחינתו בין החמץ שברשותו לבין עפר הארץ. כעת, מה דינו של אדם שביטל את החמץ בלבו בלבד? על פי המאירי ביטול זה הוא ביטול מספיק, אך על פי הדעה החולקת, האומרת שגם במצוות שבין אדם למקום דברים שבלב אינם דברים, גם ביטול זה הוא חסר משמעות ועל האדם לבטל את החמץ במפורש. הערך "דברים שבלב אינם דברים", באתר ויקישיבה (מתוך ספרו של אחיקם קשת "קובץ יסודות וחקירות השלם") טרנובסקי, יעקב בן משה, כללי דברים שבלב, בני ברק, באתר אוצר החכמה מאמרים בנושא דברים שבלב אינם דברים, באתר ספריית אסיף תלמוד בבלי, מסכת קידושין, דף מ"ט, עמוד ב' על פי פרוש רש"י שם תלמוד בבלי, מסכת שבועות, דף כ"ו, עמוד ב' בפירושו למסכת פסחים בדף ל"א משנה ד'
בית הכנסת באפרניי

בית הכנסת באפרניי שוכן בשדרות בולברד דה לה מוט 11, (boulevard de la Motte) בעיר אפרניי (אנ') במחוז מארן (אנ') שבחבל שמפן ארדן הצרפתית. המבנה רשום כמבנה היסטורי מאז מאי 2004. בימי הביניים הייתה בעיר קהילה יהודית חשובה. במרכז העיר עדיין קיים רחוב שמכונה "רחוב היהודים". בטרם מלחמת העולם השנייה הייתה בעיר קהילה יהודית קטנה שהושמדה בשואה. כיום מונה הקהילה כ-12 משפחות ובית הכנסת נמצא בשימוש לעיתים רחוקות. מחוץ לעיר שוכן בית עלמין יהודי שנבנה בשנת 1860. ב-25 בינואר 2009 נמצאו ציורי צלבי קרס על שער בית העלמין. בית הכנסת הוקם בשנות 90–1889 בידי האדריכל הנרי קלואה, והוא החליף את בית הכנסת שנוסד ב-1865. המבנה שוקם לאחר שניזוק קשות בהפצצה בשנת 1918 במהלך מלחמת העולם הראשונה. על הגמלון בחזית הנאו-ביזנטי ועל הגמלון בצד הדרומי מותקנים חלונות שושנה, שמופיע בהם מגן דוד. בית הכנסת נחנך בספטמבר 1890. מדיה וקבצים בנושא בית הכנסת באפרניי בוויקישיתוף Dominique Jarrassée: L'âge d'or des synagogues. Éditions Herscher, Paris 1991, ISBN 2-7335-0149-6
בית הכנסת בוויטרי-לה-פרנסואה

בית הכנסת בוויטרי-לה-פרנסואה (בצרפתית: Synagogue de Vitry-le-François) הוא מבנה ששימש בעבר כבית כנסת ששוכן ברחוב רו דו מוטו 7 (rue du Mouton) בעיר ויטרי-לה-פרנסואה (אנ') במחוז מארן (אנ') שבחבל גראנד אסט שבצרפת. הקהילה היהודית הקטנה בעיר נוסדה במאה ה-16, כמקום מפלט של תושבי ויטרי-אן-פרטואה (Vitry-en-Perthois) (אנ'), שנהרס בדליקה. רבי שמחה בן שמואל מוויטרי, שאליו מיוחס מחזור ויטרי, היה תושב העיר שנשרפה. לאחר מלחמת צרפת–פרוסיה נהרו לעיר וסביבותיה פליטים יהודים מאלזס-לורן. ישנו בית עלמין יהודי בעיר, ברחוב rue de la Jouette 6. בית העלמין נעול מחשש למעשי השחתה, (בינואר 2009 צויר צלב קרס על השער) והמפתחות מופקדים בעירייה. בית הכנסת הישן נבנה מכספי הקהילה והמדינה בשנות 1883-85 ונהרס בהפצצה גרמנית במלחמת העולם השנייה בשנת 1940. בשנת 1957 הוא נבנה מחדש באותו מיקום, ושימש את הקהילה עד שנת 2007. כיום המבנה משמש לאירועי תרבות. בפברואר 2008 הועמד שלט בחזית שעליו נחרט: "בניין זה, בית כנסת שנבנה בשנת 1957 היווה מקום דת עבור הקהילה היהודית בוויטרי-לה-פרנסואה עד שנת 2007. הוא החליף את בית הכנסת הראשון שנבנה באותו המקום בשנת 1883 ונהרס במהלך מלחמת העולם השנייה. כעת זהו מקום תרבות, חינוך, וזיכרון". Dominique Jarrassé, L'âge d'or des synagogues, Éditions Herscher, Paris, 1991, 173 p. (ISBN 2-7335-0149-6) (בצרפתית) מדיה וקבצים בנושא בית הכנסת בוויטרי-לה-פרנסואה בוויקישיתוף ויטרי, באתר הספרייה היהודית הוירטאולית (באנגלית)
וימפל (פירושונים)

האם התכוונתם ל... וימפל – רצועת בד לספר תורה חברת וימפל – חברה רוסית המייצרת אמל"ח וימפל R-73 – טיל אוויר אוויר יחידת וימפל – יחידת עלית של הקג"ב הסובייטי
גדול

האם התכוונתם ל... גדול (יחס) – יחס מתמטי גדול מספיק – ביטוי המתייחס לטענה אודות קבוצה סדורה גדול הדור – תואר לציון אישיות יהודית בולטת ומכובדת נער שהגיע לגיל בר מצווה, מכונה בספרי הלכה "גדול" קטן גידול (פירושונים)
קרב טסל (פירושונים)

האם התכוונתם ל... קרב טסל (1673) – קרב ימי בין צי הולנד לציי אנגליה וצרפת, שהיה סופה של מלחמת אנגליה - הולנד השלישית הקרב מול חוף טסל – קרב ימי במלחמת העולם הראשונה ההתקוממות הגאורגית בטסל – הקרב האחרון באירופה במלחמת העולם השנייה
סטיב מקלארן

סטיבן "סטיב" מקלארן (באנגלית: Stephen "Steve" McClaren; נולד ב-3 במאי 1961) הוא כדורגלן עבר אנגלי ומאמן בהווה. את מרבית הקריירה כשחקן בילה מקלארן בעמדת הקשר בליגות נמוכות באנגליה. בשנת 1979 הצטרף מקלארן לקבוצת האל סיטי לאחר שעזב את בית הספר. הוא שיחק במדי הקבוצה 178 משחקים וכבש שישה עשר שערים בטרם עזב את המועדון בשנת 1985. לאחר עזיבתו שיחק במספר קבוצות, ביניהן דרבי קאונטי ובריסטול סיטי. בשנת 1999 היה שותף לזכייתה של מנצ'סטר יונייטד בטרבל כעוזר המאמן של אלכס פרגוסון. בשנת 2001 מונה למאמנה הראשי של מידלסברו, והוביל את המועדון לזכייה היחידה שלו בגביע הפוטבול ליג בעונת 2003/2004. בינואר 2006 הודיעה ההתאחדות הכדורגל האנגלית כי מקלארן יחליף את סוון-יוראן אריקסון כמאמן נבחרת אנגליה לאחר מונדיאל 2006. מקלארן הדריך את הנבחרת במוקדמות יורו 2008, אך פוטר לאחר שלא הצליח להעפיל עם הנבחרת לטורניר. בעונת 2009/2010, זכה מקלארן באליפות ליגת העל ההולנדית כמאמן קבוצת טוונטה אנסחדה, לראשונה בתולדות המועדון. לאחר העונה המוצלחת בהולנד מונה מקלארן למאמנה של וולפסבורג הגרמנית, אך לאור הישגיה הנמוכים פוטר מהקבוצה ב-7 בפברואר 2011. לאחר מכן אימן מקלארן בנוטינגהאם פורסט האנגלית ואחר כך חזר לקדנציה שנייה בטוונטה אנסחדה. ב-1 באוקטובר 2013 מונה מקלארן למאמנה של דרבי קאונטי מליגת המשנה באנגליה, ב-25 במאי 2015 פוטר מתפקידו. ב-10 ביוני 2015 מונה למאמנה של ניוקאסל יונייטד. ב-11 במרץ 2016 פוטר מתפקידו. ב-12 באוקטובר 2016 מונה שוב למאמנה של דרבי קאונטי. ב-12 במרץ 2017 פוטר מתפקידו. ב-21 באוגוסט 2017 חתם על חוזה במכבי תל אביב בתור יועץ לצוות האימון במועדון. ב-28 בדצמבר 2017 סיים את תפקידו במועדון. ב--18 במאי 2018 מונה מקלארן למאמן קווינס פארק ריינג'רס מליגת המשנה באנגליה. ב-1 באפריל 2019 פוטר מקלארן מתפקידו לאחר 15 משחקים ללא ניצחון. מדיה וקבצים בנושא סטיב מקלארן בוויקישיתוף סטיב מקלארן, באתר Transfermarkt סטיב מקלארן, באתר FootballDatabase.eu פרופיל המאמן, באתר Transfermarkt "סטיב מקלארן מצטרף לצוות האימון של מכבי תל אביב - מועדון הכדורגל מכבי תל אביב". מועדון הכדורגל מכבי תל אביב. 2017-08-21. נבדק ב-2017-08-21. סטיב מקלארן עוזב את מכבי ת"א, באתר מועדון הכדורגל מכבי תל אביב (בעברית), ‏28 בדצמבר 2017
קובץ הערות וביאורים

קובץ הערות וביאורים הוא כתב עת תורני של חסידות חב"ד. הקובץ יוצא לאור מדי שבועיים. בקובץ כותבים בעיקר רבני וחסידי חב"ד בעולם ומתלבנים בו נושאים בתורתו של רבי מנחם מנדל שניאורסון מלובביץ' ונושאים תורניים נוספים. הקובץ נערך ויוצא לאור על ידי תלמידי ישיבת גדולה אהלי תורה בברוקלין. עורכו הראשי הוא הרב אברהם יצחק ברוך גרליצקי, מרבני הישיבה, ובכל שנה נבחרים שניים או שלושה תלמידים לעורכים. במתכונתו הראשונית הופיע הקובץ החל מקיץ ה'תשל"ג תחת השם "שו"ת התלמידים - אהלי תורה". באותן שנים הייתה מתכונתו צנועה והוא הופיע כמה פעמים בשנה. תדירות הופעת הקובץ עלתה בתחילת שנת תש"ם, 1979 בעקבות דרשה שנשא הרבי מלובביץ' בשמחת תורה ובה הדגיש את הצורך להוסיף בלימוד התורה במשך כל השנה. כתב העת החל לצאת מדי שבוע החל משבת פרשת בראשית אותה שנה, תחת השם "הערות וביאורים". בשנת ה'תשנ"ג ירדה תדירות ההופעה של הקובץ לאחת לשבועיים. בין הכותבים הקבועים בקובץ הרבנים חיים רפופורט, שלום דובער לוין, ומיכאל אהרן זליגסון. בעבר כתב גם הרב אהרן חיטריק. הרב שניאורסון היה מקבל בכל שבוע את הקובץ הראשון שיצא מבית הדפוס ולעיתים היה עונה לשאלות שנשאלו בו. הוא נתן הוראות ביחס לעריכת הקובץ ולצורתו. בשנת ה'תשמ"ו עורר את חסידיו להעיר ולשאול בדברי תורה ובפרט בפירוש רש"י על התורה ולפרסם את הערותיהם בקובץ, והוא יענה על שאלה או שתיים מהן בפומבי, במהלך ההתוועדויות. מענדי מישולובין, לוי רייטשיק, ספר היובל - הערות וביאורים, מערכת 'הערות וביאורים' מוסד חינוך אהלי תורה ניו יורק, תש"ע. הספר מכיל את שיחותיו של האדמו"ר ותגובותיו לקובץ, עם מידע על הקובץ ועורכיו. אתר הקובץ בתמוז תש"ע יצא הגיליון האלף, ראו כאן
חומצה טיטנית

בכימיה, המושג חומצה טיטנית מתייחס לרוב לחומצה טיטינית על-חמצנית, או חומצת טיטניום, אשר נוסחתה הכימית היא H4TiO4. חומצה טיטנית בצורתה הנפוצה היא אבקת מלח לבנה. החומצה איננה מסיסה במים. כאשר החומצה מגיבה עם בסיס של מתכות אלקליות ואלקליות עפרוריות היא יוצרת יון T i O 3 2 − {\displaystyle TiO_{3}^{2-}} מדיה וקבצים בנושא חומצה טיטנית בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
פרידריך ראצל

פרידריך ראצל (בגרמנית: Friedrich Ratzel;‏ 30 באוגוסט 1844 – 9 באוגוסט 1904) היה גאוגרף ואתנוגרף גרמני בן המאה ה-19. ידוע בעיקר בשל טביעת המונח "מרחב מחיה" (Lebensraum), והשימוש הראשוני בו, בהקשר ששימש מאוחר יותר את התנועה הנאצית בגרמניה. ראצל נולד בעיר קרלסרוהה למנהל המשק של הנסיך מבאדן. לאחר סיום לימודיו בתיכון הועסק כשוליית רוקח. עד שנת 1868 סיים לימודים גבוהים קלאסיים וכן לימודי זואולוגיה באוניברסיטאות של היידלברג, יינה וברלין. לאחר סיום לימודיו ובעקבות טיולים שערך החל להתמחות בגאוגרפיה בעיקר באזור הים התיכון. לפרנסתו הועסק כעיתונאי לענייני טיולים בעיתון בעיר קלן. בשנים 1874–1875 השתתף ראצל במשלחת מטיילים לצפון אמריקה, מקסיקו וקובה. עבור ראצל היה טיול זה נקודת מפנה משמעותית בקריירה, והוא החל לחקור את השפעת התושבים ממוצא גרמני ומקבוצות אתניות נוספות על צפון אמריקה, בעיקר באזור המערב התיכון של ארצות הברית. עבודת הסיכום שלו משנת 1876 יצרה תחום מחקרי חדש, שזכה לכינוי "גאוגרפיה תרבותית". לטענת ראצל, הערים הגדולות הן המקום הטוב ביותר לחקר תרבויות, מכיוון שהן משלבות בתוכן אורח חיים אינטנסיבי המאפשר להחצין במהירות וביעילות את אופיים וטבעם של בני האדם. בשנים שלאחר מכן, לאחר שובו לגרמניה, שימש ראצל כמרצה בכיר לגאוגרפיה בבית הספר הטכני הגבוה במינכן, והגיע לדרגת פרופסור תוך שהוא מפרסם מחקרים ומנהל קריירה אקדמית בלבד. בשנת 1886 הצטרף לאוניברסיטת לייפציג, והרצאותיו נחשבו למבוקשות מאוד. ראצל המשיך ופיתח את יסודות המחקר של "גאוגרפיה הומנית", המצביעה על הקשר בין בני האדם לבין סביבתם. עבודתו זו זכתה לפרשנויות שגויות של תלמידיו, אשר הדגישו בעיקר את ההיבטים הסביבתיים על פני ההיבטים החברתיים שעמדו בבסיס הרעיון המקורי. בעבודתו משנת 1897 בנושא "גאוגרפיה פוליטית" השתמש ראצל לראשונה במושג "מרחב מחיה", והרחיב את הרעיון של דרוויניזם חברתי. ראצל, שהיה מלומד חוקר רב-תחומי ובעל תחומי עניין נרחבים, ראה עצמו כגרמני נאמן, וככזה נטל חלק במלחמת צרפת–פרוסיה, שבהּ אף נפצע פעמיים במהלך הקרבות. ראצל היה תומך נלהב של הקולוניאליזם הגרמני באפריקה ובפסיפיק. ראצל הושפע מאוד מעבודותיהם של צ'ארלס דרווין וארנסט הקל. בשנת 1901 פרסם את המאמר "מרחב מחיה" בהקשר של ביוגאוגרפיה, ובכך הניח את היסודות לרעיון הגרמני של המונח "גאופוליטיקה". כתביו של ראצל השתלבו היטב בתהליך הפיתוח התעשייתי של גרמניה לאחר הניצחון על צרפת. החיפוש אחר מקורות לחומרי הגלם, כמו גם אחר שווקים חדשים למכירות התוצרת התעשייתית, נראו כהצדקה להתרחבות והתפשטות גאוגרפית. ראצל תרם תרומה משמעותית ליצירת הקשר בין היבטים ביולוגיים להיבטים של גאופוליטיקה בהקשר הגאוגרפי שלהם תוך התעלמות מן הגבולות המדיניים ההיסטוריים. ראצל ראה בהרחבת גבולותיה של מדינה את הביטוי לבריאותה של האומה עצמה, בדיוק בדומה לגוף החי. מרחב המחיה על פי ראצל לא היה ביטוי פוליטי או כלכלי, אלא ביטוי להתפשטות והתרחבות רוחנית–לאומית. הצורך במרחב מחיה הוא גורם מדרבן ומניע של עמים בעלי רמה תרבותית גבוהה. ראצל ראה בגרמנים את בעלי הזכויות על המרחב, בהיותם בעלי התרבות הנעלה מכולם. על פי רעיון זה, על העמים החלשים והנחותים יותר מוטלת המשימה לתמוך ולשרת כלכלית את העם הגרמני, ואילו בתמורה יזכו מן הגרמנים להפריה ולהתפתחות תרבותית. בניגוד לביטוי האלים הרצחני שקיבל הרעיון בשנים הבאות בידיהם של הנאצים, הרי שראצל ראה אותו כחלק מתהליך טבעי ובלתי אלים לחלוטין שבו משתלטות מדינות חזקות על מדינות חלשות מהן. מדיה וקבצים בנושא פרידריך ראצל בוויקישיתוף פרידריך ראצל, באתר פרויקט הגנאלוגיה במתמטיקה פרידריך ראצל, באתר אנציקלופדיה בריטניקה (באנגלית)
AFI

האם התכוונתם ל... סוכנות החקירות הפדרלית של מקסיקו – בספרדית: Agencia Federal de Investigación, סוכנות אכיפת חוק לשעבר במקסיקו. סוכנות הביון הפדרלית של ארגנטינה – בספרדית: Agencia Federal de Intelligencía, סוכנות הריגול העיקרית בארגנטינה. מכון הסרטים האמריקאי – באנגלית: American Film Institute, מוסד אמריקאי המספק הנהגה והכרה בחינוך קולנועי אמריקאי מדד מי שפיר (Amniotic fluid index) - מדד לכמות מי השפיר ברחם. AFI – להקת רוק אלטרנטיבי אמריקאית
המשטרה הפדרלית

משטרה פדרלית הוא גוף אכיפת חוק במדינות פדרליות ולו סמכויות שיטור מורחבות בכל המחוזות הפדרליים של המדינה. האם התכוונתם ל... המשטרה הפדרלית של אוסטריה – ארגון אכיפת החוק הפדרלי באוסטריה. המשטרה הפדרלית של אוסטריה – ארגון אכיפת החוק הפדרלי באוסטריה. המשטרה הפדרלית של אתיופיה – ארגון אכיפת החוק המרכזי באתיופיה. המשטרה הפדרלית של ארגנטינה – משטרת הפלילים הגבוהה בארגנטינה. לשכת החקירות הפדרלית של ארצות הברית – פועל כגוף אכיפת חוק ונחשב גם למשטרה הפדרלית בארצות הברית. המשטרה הפדרלית של בלגיה – ארגון מאבק בפשיעה בבלגיה. המשטרה הפדרלית של ברזיל – ארגון המשטרה הברזילאי. המשטרה הפדרלית של גרמניה – כוח משטרתי פדרלי גרמני לבוש מדים. המשטרה הפדרלית של מקסיקו – ארגון אכיפת חוק מקסיקני. המשטרה הפדרלית של עיראק – המשטרה הלאומית לשעבר של עיראק. משרד המשטרה הפדרלית של שווייץ – ארגון תיאום מודיעין פנימי בשווייץ. המשטרה הפדרלית של רוסיה – משטרת רוסיה.
המשטרה הפדרלית של מקסיקו

המשטרה הפדרלית של מקסיקו (בספרדית: Policía Federal; בראשי תיבות: PF) הידועה יותר בשם משטרת המניעה הפדרלית (Policía Federal Preventiva) הייתה כוח משטרה פדרלי במקסיקו שהוקם ב-1989 עם מיזוגן של מספר סוכנויות משטרה פדרליות: משטרת התנועה הפדרלית (Policía Federal de Caminos) משטרת הפריסה הפדרלית (Policía Fiscal Federal) גדוד 3 במשטרה הצבאית (Tercera brigada de policía militar) מרכז המודיעין והביטחון הלאומי של משרד הפנים (Centro de Investigación y Seguridad Nacional) יחידת המבצעים המיוחדים (ספרדית: GOPES, Grupo de Operaciones Especiales) שאחראית לחילוץ בני ערובה, לוחמה בסמים ובטרור ומאבק בפשע מאורגן. המשטרה הפדרלית במקסיקו הייתה כפופה לוועדה הלאומית לביטחון (לשעבר, מזכירות ביטחון הציבור המקסיקנית). על פי הסלנג הספרדי במקסיקו, סוכני סוכנות החקירות הפדרלית ושוטרי המשטרה הפדרלית מכונים "פדראלס" - המרשלים הפדרליים. ב-1 באוקטובר 2019 המשטרה פורקה בשל שחיתות בכל הדרגים של גוף השיטור שנועד להוות הכוח הלוחם במלחמת הסמים במקסיקו, אך מאז 2007 הפכה המשטרה לגוף מושחת חסר סמכויות במאבק נגד קרטלי הסמים. המשטרה הפדרלית במתכונתה המודרנית הוקמה ב-1998 מתוך משטרת המניעה הפדרלית שקדמה לה ונוסדה ב-1989. המשטרה הוקמה בהמלצת נשיא מקסיקו ארנסטו סדיו שכיהן בשנים 1994–2000. מטרת הקמת הארגון הייתה לחדד ולייעל את המאבק בפשיעה הגוברת. עם הזמן גדל תקציב הארגון בד בבד עם הרחבת סמכויותיו. המשטרה הפדרלית הייתה אחראית על משטרת התנועה, נאבקה בפשעי כלכלה שונים והייתה אחראית גם למאבק בהגירה לא חוקית. בנוסף הייתה אחראית המשטרה גם לאבטחת התחבורה במקסיקו, נמלי תעופה ותחנות אוטובוס שונות. חקירת פשעים פדרליים הייתה באחריות סוכנות החקירות הפדרלית של מקסיקו שהפכה למשרד משטרת החקירות המקסיקני. לאחר בחירתו של אנדרס מנואל לופס אוברדור לתפקיד נשיא מקסיקו, הוא יזם את הקמתו של המשמר הלאומי של מקסיקו. כאשר המשמר החדש נועד לסייע בפתרון המשבר הביטחוני של מקסיקו. ההצעה זכתה לתמיכת הקונגרס בפברואר 2019 והגוף החדש הוקם כשלרשותו 60,000 חיילים. הגוף החל לפעול ב-30 ביוני 2019. באוקטובר 2019 הוחלט כי יפורקו כלל כוחות המשטרה הפדרלית. סמל החטיבה למלחמה בסמים של המשטרה הפדרלית. שוטרים פדרליים. התובע הכללי המקסיקני סוכנות החקירות הפדרלית (מקסיקו) מזכירות ביטחון הציבור המקסיקנית המשטרה הפדרלית המיניסטריאלית מדיה וקבצים בנושא המשטרה הפדרלית של מקסיקו בוויקישיתוף אתר האינטרנט הרשמי של המשטרה הפדרלית של מקסיקו (בספרדית) המשטרה הפדרלית של מקסיקו, ברשת החברתית פייסבוק המשטרה הפדרלית של מקסיקו, ברשת החברתית אינסטגרם האתר הרשמי של מזכירות ביטחון הציבור המקסיקנית ניו יורק טיימס, דניאל קורץ פלאן, מלחמת הסמים של מקסיקו, באתר הארץ, 31 ביולי 2008 Sieff, Kevin; Sheridan, Mary Beth (10 ביוני 2019). "Mexico is sending its new national guard to the Guatemala border. The mission is unclear". The Washington Post (באנגלית). נבדק ב-2019-07-14. {{cite news}}: (עזרה) Semple, Kirk; Villegas, Paulina (28 בפברואר 2019). "Mexico Approves 60,000-Strong National Guard. Critics Call It More of the Same". The New York Times (באנגלית). נבדק ב-14 ביולי 2019. {{cite news}}: (עזרה) Correa, Catalina Pérez (8 באוגוסט 2019). "México necesita una Guardia Nacional realmente civil". The New York Times (בספרדית). נבדק ב-9 באוגוסט 2019. {{cite news}}: (עזרה) La Policía Federal desaparece después de 10 años de actividad
סחלב הגליל

סחלב הגליל (שם מדעי: Orchis galilaea) הוא מין של סחלב שנתגלה לראשונה בגליל, ומכאן שמו. סחלב הגליל צומח מאזור דרום טורקיה ועד ארץ ישראל. הפרחים גדלים על עמודי פריחה צפופים. אורך עמוד התפרחת 30–70 ס"מ. צבע הפרחים משתנה – ירקרק או לבן קרם או ורוד סגול, לעיתים עם נקודות או כתמים סגולים במרכז השפית. צורת השפית מזכירה דמות אדם, בעלת ארבע אונות צרות, עם שן קטנה במרכז. סחלב הגליל פורח בחודשים פברואר עד אפריל. המין נפוץ יחסית בגליל העליון ובכרמל, וגדל גם בסוריה ובלבנון. לסחלב הגליל פקעת חד-שנתית, אשר אוגרת מזון בשנה אחת ומתפרקת לספק מזון לנצר בשנה הבאה. מנגנון ההאבקה של סחלב הגליל נחקר על ידי הבוטנאי אמוץ דפני. סחלב הגליל אינו מתגמל את מאביקיו, אלא משתמש במנגנון של האבקת רמייה על ידי חקיינות מינית (sexual mimicry). הפרחים מואבקים על ידי זכרי דבורים מהמין הליקטית השוליים (Lasioglossum marginatum). זכרי הדבורים נמשכים אל ריח הפרחים, שככל הנראה מחקה את ריח פרומון המין של הנקבות. מדיה וקבצים בנושא סחלב הגליל בוויקישיתוף סחלב הגליל, באתר האנציקלופדיה של החיים (באנגלית) סחלב הגליל, באתר צמח השדה סחלב הגליל, באתר צמחיית ישראל וסביבתה סחלב הגליל, באתר Tropicos (באנגלית) סחלב הגליל, באתר GBIF (באנגלית) סחלב הגליל, באתר The Plant List (באנגלית) סחלב הגליל, באתר IPNI (באנגלית) Sara Gold, Avraham Plotnitzky, Professor Amram Eshel, סחלב הגליל : פרחים מוגנים, באתר www.wildflowers.co.il סחלב הגליל לבן – יער ירושלים סחלב הגליל ירוק – יער ירושלים סחלב הגליל ירקרק עם קצות אונות סגולות – יער ירושלים ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.